Ateneu Enciclopèdic Popular

Exposició "Sols el Poble salva el Poble"
2022-03-10 - 2022-04-22 | Sala Margarita Xirgu
Fruit de la feina de Fotomovimiento, una visió, com diu el seu objectiu de Testimonio y difusión de la realidad social a través de la imagen
El suport mutu, veins i veïnes durant la pandèmia
El primer dia de l’Exposició, dia 10 de març, aquells que la visitin podran gaudir d’una visita guiada amb les autores.
Des dels primers dies del confinament i durant l’estat d’alarma les xarxes de suport autogestionades i alguns col·lectius veïnals, van començar a cobrir les necessitats bàsiques de les seves veïnes, arribant on no arribaven les Administracions Públiques.
Milers de persones es van organitzar de manera horitzontal en els diferents barris i pobles de l’Estat, per a distribuir aliments i productes d’higiene i primera necessitat. També oferien suport legal, psicològic i acompanyament a totes aquelles personis en situació vulnerable. No eren ONG’s, ni era caritat, no es va tractar d’assistencialisme, si no de xarxes solidàries de persones organitzades que es van donar suport mútuament i que continuen fent-ho en l’actualitat.
Entre algunes iniciatives, va destacar la del Sindicat Popular de Venedors Ambulants de Barcelona, que va convertir la seva botiga del Top manta en un taller de costura per a cosir màscares i bates que després van repartir de manera gratuïta entre veïnes i hospitals. Posteriorment van traslladar el taller a un espai ocupat del Raval del qual finalment van ser desallotjats, malgrat haver estat aplaudida la seva solidaritat per part de les Institucions.
També van repartir menjar entre els manteros, un dels col·lectius migrants més perjudicats per la falta d’accés a prestacions, a causa de la seva irregularitat administrativa.
Les organitzacions veïnals de defensa de l’habitatge, els Sindicats d’Habitatge dels Barris, van continuar defensant a les famílies en situació de vulnerabilitat i van continuar fent-ho amb més força una vegada que es va aixecar, el 14 de setembre de 2020, la moratòria de desnonaments decretada per l’Estat d’Alarma. Amb aquesta mesura es van activar de nou les ordres judicials i es van multiplicar els desnonaments per la força en tota la ciutat.
Les fotografies d’aquesta exposició pertanyen al Barri de Raval, però són exemple del que va ser i continua sent la labor de les xarxes de suport mutu i els sindicats d’habitatge de Barcelona, que dia a dia treballen teixint resistències en la defensa dels barris i per la dignitat de les persones que els donen vida.
